4.7.2022
EL
Επίσημη Εφημερίδα της Ευρωπαϊκής Ένωσης
C 257/39
Στοιχεία σχετικά με τη διαδικασία ενώπιον του EUIPO Δικαιούχος του επίδικου σήματος: Η αντίδικος ενώπιον του τμήματος προσφυγών Επίδικο σήμα: Εικονιστικό σήμα της Ευρωπαϊκής Ένωσης EMBANK European Merchant Bank — Υπ’ αριθ.
18 048 966 σήμα της Ευρωπαϊκής Ένωσης Διαδικασία ενώπιον του EUIPO: Διαδικασία για την κήρυξη ακυρότητας Προσβαλλόμενη απόφαση: Απόφαση του πέμπτου τμήματος προσφυγών του EUIPO της 22ας Φεβρουαρίου 2022 στην υπόθεση R 1845/2020-5 Αιτήματα Η προσφεύγουσα ζητεί από το Γενικό Δικαστήριο: — να μεταρρυθμίσει την προσβαλλόμενη απόφαση και να δεχθεί την αίτηση για την κήρυξη της ακυρότητας στο σύνολό της· — να κρίνει ότι το EUIPO και η παρεμβαίνουσα φέρουν, πέραν των δικών τους δικαστικών εξόδων, τα έξοδα στα οποία υποβλήθηκε η προσφεύγουσα, περιλαμβανομένων εκείνων της διαδικασίας ενώπιον του EUIPO.
Προβαλλόμενοι λόγοι — Παράβαση των άρθρων 8, παράγραφος 1, στοιχείο β', και 60, παράγραφος 1, στοιχείο α', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου. — Παράβαση του άρθρου 95, παράγραφος 2, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, σε συνδυασμό με το άρθρο 27, παράγραφος 4, του κατ’ εξουσιοδότηση κανονισμού (ΕΕ) 2018/625 της Επιτροπής.
Προσφυγή της 13ης Μαΐου 2022 — CCCME κ.λπ. κατά Επιτροπής (Υπόθεση T-263/22) (2022/C 257/51) Γλώσσα διαδικασίας: η αγγλική Διάδικοι Προσφεύγοντες: China Chamber of Commerce for Import and Export of Machinery and Electronic Products (CCCME) (Πεκίνο, Κίνα) και 8 λοιποί (εκπρόσωπος: R. Antonini, E. Monard και B. Μανιάτης, δικηγόροι) Καθής: Ευρωπαϊκή Επιτροπή Αιτήματα Οι προσφεύγοντες ζητούν από το Γενικό Δικαστήριο: — να ακυρώσει τον εκτελεστικό κανονισμό (ΕΕ) 2022/191 της Επιτροπής της 16ης Φεβρουαρίου 2022 για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας (1), καθόσον αυτός αφορά το CCCME, τις ενδιαφερόμενες επιμέρους εταιρείες και τα μέλη· και — να καταδικάσει την Επιτροπή στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής οι προσφεύγοντες προβάλλουν εννέα λόγους. 1.
Με τον πρώτο λόγο προβάλλεται ότι η Ευρωπαϊκή Επιτροπή παρέβη το άρθρο 2, παράγραφος 6α, στοιχείο α, του βασικού κανονισμού και παραβίασε την αρχή της χρηστής διοικήσεως κατά τον καθορισμό της κανονικής αξίας. 2.
Με τον δεύτερο λόγο προβάλλεται ότι η Ευρωπαϊκή Επιτροπή δεν διασφάλισε τη διεξαγωγή δίκαιης σύγκρισης κατά τον προσδιορισμό της υπάρξεως ντάμπινγκ παραβαίνοντας το άρθρο 2, παράγραφος 10, του βασικού κανονισμού.